Врз основа на член 24 став (1) алинеја 3, а во врска со член 117 став (6) од Законот за eлектронски комуникации („Службен весник на Република Македонија“ бр. 39/2014), Директорот на Агенцијата за електронски комуникации на ХХ.Х.20ХХ година, донесе

**ПРАВИЛНИК ЗА ИЗМЕНУВАЊЕ И ДОПОЛНУВАЊЕ НА ПРАВИЛНИКОТ ЗА ЕДИНСТВЕНИОТ ЕВРОПСКИ БРОЈ ЗА ИТНИ ПОВИЦИ „112“**

Член 1

Во Правилникот за изменување и дополнување на Правилникот за единствениот европски број за итни повици 112 по членот 2 став 1 точка 1 се додава нова точка 2 која гласи:

“2. Надлежно тело претставува Центарот за управување со кризи и центрите за примање на итни повици каде се формирани контактни точки за примање на итни повици од страна на Центарот за управување со кризи.”

Точките 2,3,4,5,6 и 7 од Членот 2 став 1 стануваат точку 3,4,5,6,7 и 8.

Точката 3 се изменува и гласи: “Пристапен вод до надлежното тело за примање на повици кон единствениот европски број за итни повици “112“е телекомуникациски вод помеѓу контактната точка во телекомуникациската мрежа и надлежното тело,

Се додава нов став 9 кој гласи:

9. е-call е итен повик кој е направен од возило кон бројот 112, што се воспоставува автоматски со активирање на сензори вградени во возилото или рачно и кои преку јавните мрежни мобилни комуникации пренесуваат стандардизиран минимален сет податоци и воспоставува аудио канал помеѓу возилото и Надлежното тело.

Се додава нов став 10 кој гласи:

10. СМС до бројот 112 е кратка текстуална порака до бројот 112 во итен случај пратена преку јавна мрежа за мобилни комуникации.

Се додава нов став 11 кој гласи:

11. Служби за итна помош кои се дел од системот за управување со кризи се службата за итна помош, полицијата, службата за противпожарна заштита и центарот за управување со кризи.

Член 2

Член 3 став 1 се менува и гласи:

“(1) Операторите треба да им овозможат на корисниците на јавни комуникациски услуги, вклучително и на крајните корисници на јавни телефонски говорници бесплатен пристап до бројот 112, бесплати СМС пораки до бројот 112, е-call кон бројот 112, како и до постоечките броеви на службите за итни повици, што опфаќа и бесплатно пренасочување на тие броеви на други телефонски броеви кои службите за итни повици ги користат. Операторите треба преку да им овозможат непречен и постојан пристап до бројот 112 на лица со оштетен вид и слух како и лица со инвалидитет преку соодветни мерки, апликации или други средства коишто ќе може да ги користат, а се донесени во соодветна постапка од Надлежното тело и со претходна консултација со АЕК и со останати надлежни органи”

Став 2 се менува и гласи:

(2) Бесплатниот пристап од ставот (1) треба да биде овозможен 24 часа секој ден во неделата и тоа од било кој телефонски апарат, вклучувајќи ги и сите јавни телефонски говорници. Операторите се должни да им овозможат на корисниците на фиксна мрежа и корисниците на мобилна мрежа бесплатниот пристап од ставот (1) да биде овозможен 24 часа секој ден во неделата, вклучувајќи ги и случаевите кога јавната телефонска услуга е привремено забранета или ограничена поради причини на неплаќање или неисполнување на други обврски од договорот од страна на претплатникот.

Корисниците кои користат јавна телефонска услуга од страна на оператор преку IP платформи, односно, услугите ги користат на начин што нивниот телефонски апарат е вклучен во модем или рутер или е зависен од користење на широкопојасен интернет пристап, треба на соодветен начин да бидат информирани од операторите дека во случај на немање на струја или интернет истите ќе бидат оневозможни да остваруваат итни повици до бројот 112 како и до другите посотечки броеви на службите за итни повици.

Став 3 се менува и гласи:

(3) Листата на постоечките броеви од ставот (1) од овој член, кои ги користат службите за итни повици, е составен дел на стандардните оперативни постапки за Е-112 кои ги донесува Центарот за управување со кризи заедно со овластени лица на органите кои се дел од системот за управување со кризи а каде функционираат службите за итни повици.

Став 6 се менува и гласи:

(6) Податоците за локацијата од каде што е упатен повикот од ставот (4) на овој член опфаќаат податоци за геокодираната локација на повикувачот во фиксна или мобилна јавна електронска комуникациска мрежа и треба да бидат доставувани во реално време, односно, како што следи:

а. За повиците од фиксните мрежи, адресата на претплатникот кој користи фиксна мрежа се доставува до надлежното тело или до надлежните служби за итни повици како е наведена од страна на претплатникот кај соодветниот оператор. Оваа информација треба да биде што е можно попрецизна и операторите треба навремено да го известуваат надлежното тело и надлежните служби за итни повици за секоја промена на адресата на претплатникот. Доставувањето на оваа информација е бесплатна за претплатникот.

б. За повиците од мобилните мрежни, мобилниот оператор автоматски ја доставува локацијата од каде се врши повикот до надлежното тело или до надлежните служби за итни повици информацијата за локацијата и тоа:

 - согласно податоците и информациите добиени за идентификација на локацијата од мобилната мрежа од каде потекнува повикот и каде е возможно, радиусот на соодветната мрежна покриеност

 - во случаите каде е технички возможно, (во зависност од типот и моделот на мобилниот уред) информациите за локацијата на мобилниот уред преку Advanced Mobile Location (AML) или Emergency Location Service (ELS). Оваа информација, во случај на итен повик, автоматски се испраќа од мобилниот уред преку СМС порака.

Доставувањето на оваа информација е бесплатна за претплатникот.

Член 3

Во членот 5 после став 4 се додава нов став 5 кој гласи:

“4. Стандардно оперативните постапки од член 3 став 3 на овој правилник може да утврдат и дополнителни параметри за квалитетот на услугата при повикување на бројот 112.”

Ставовите 5 и 6 стануваат 6 и 7.

Член 4

Во членот 6 се додава нов став 2 кој гласи:

“2. Операторите се должни да испраќаат СМС пораки до корисниците на мобилни мрежи коишто ќе се приклучат на нивниот комуникациски систем при влез или транзит во Република Северна Македонија за постоењето на бројот 112 и неговото користење на англиски јазик.”

Член 5

Овој правилник влегува во сила наредниот ден од денот на објавувањето во „Службен весник на Република Северна Македонија“.

По влегувањето во сила, овој правилник ќе биде објавен и на веб-страницата на Агенцијата за електронски комуникации и Дирекцијата за заштита на личните податоци.

 Директор

 Jeton Akiku

Наш број:\_\_\_\_\_\_\_\_\_\_\_\_\_\_\_\_

Скопје,\_\_.\_\_.2021